Михаил Шургалин Даур Ақаҩба агәшԥтәы дырга "Аусеицуразы" ианеишьеит
© Foto / Посольство России в Абхазии Посол Российской Федерации М.А.Шургалин вручил в торжественной обстановке Министру культуры Республики Абхазия Д.В.Кове нагрудный знак "За взаимодействие" МИД России
© Foto / Посольство России в Абхазии
АҞӘА, нанҳәа 2 – Sputnik. Аԥсны иҟоу Урыстәыла ацҳаражәҳәаҩ Михаил Шургалин атәыла акультура аминистр Даур Ақаҩба Урыстәыла ААР иатәу агәшԥтәы дырга "Аусеицуразы" ианеишьеит. Абри атә аанацҳауеит ацҳаражәҳәарҭа апресс-маҵзура.
Агәшԥтәы дырга "Аусеицуразы" ранаршьоит Урыстәылеи егьырҭ аҳәынҭқараақәеи русеицура зырҭбаауа урыстәылауаа, ма атәылауаҩра змам ахаҿқәа, урҭ рҳәынҭқаррақәа рҿы аурыс бызшәеи алитературеи ӡырыргоит, аиҩызаратә еизыҟазаашьақәа дырӷәӷәоит.
Даур Ақаҩба Аԥсны адәныҟатәи аусқәа рминистрс дыҟан 2016 шықәса раахыс. Абҵарамза 2021 шықәсазы ари аҭыԥ аҿы иара диԥсахит Инал Арӡынба. Уи ашьҭахь Акаҩба Аԥсны Ашәарҭадаратә хеилак амаӡаныҟәгаҩ ихаҭыԥуаҩыси, жәларбжьаратәи аимадарақәеи аекономзҵаарақәеи рзы ААУ аректор ихаҭыԥуаҩыси дҟаҵан.
Даур Ақаҩба акультура аминистрс дҟаҵан 2022 шықәса мшаԥы 6 азы.